title: “Ta’limda innovativ-kreativ texnologiyalarning qo’llanilishi, neyrolingvistik dasturlashning
text: |
  “Ta’limda innovativ-kreativ texnologiyalarning qo’llanilishi, neyrolingvistik dasturlashning Pdf ko'rish
  |
  bet | 216/539 | Sana | 27.06.2024 | Hajmi | 6,55 Mb. | | #265996 |
  Bog'liq Maqola 3 (207-211-bet)“Ta’limda innovativ-kreativ texnologiyalarning qo’llanilishi, neyrolingvistik dasturlashning
  amaliy asoslari” mavzusidagi xalqaro konferentsiya 2021-yil, 27-dekabr
  236
  Biroq, o‘quv yilining oxirida kelib oliy ta’lim muassasalarida o‘quvchilarning
  fanlarni o‘zlashtirishlarida yuqori darajadagi ijobiy
  natijalar kuzatilmayapti. Ko‘plab o‘quvchilarning ta’lim olishga nisbatan
  qiziqishi yo‘qolgan. Buning natijasida o‘qituvchilar ham avvalgidek zavqu
  shavq bilan kasbiy faoliyatni tashkil etishni o‘ylashmayapti. Ta’lim
  tizimini boshqaruvchi organlar ta’lim olishga nisbatan xohish-istagi
  bo‘lmagan o‘quvchilar, bu kabi ta’lim oluvchilarni o‘qitishni istamayotgan
  o‘qituvchilar faoliyatini o‘zgartirish borasida yangidan-yangi chora-tadbirlar
  belgilansa-da, ahvol o‘zgarishsiz qolmoqda.
  Buning sababi nimada? Balki darslarning avvaldan o‘ylab,rejalashtirilib qo‘yilishi
  o‘quvchilar uchun qiziq bo‘lmayotgandir, balki ta’lim mazmunining muayyan
  qolipga solinganligi o‘quvchilar uchun hech qanday stimul bermayotgandir,
  rag‘bat bildirmayotgandir. O‘quv mashg‘ulotlarining avvaldan rejalashtirilishidan
  voz kechish, o‘quvchilarda tanqidiy, kreativ tafakkurni shakllantirish va
  rivojlantirish, ularni ijodiy fikrlash, yangi g‘oyalarni o‘ylab topishga majbur qilish
  ta’lim olishga bo‘lgan munosabatni o‘zgartirish, ularni yutuqlarga erishishga
  rag‘batlantirishda asosiy omil bo‘lar. O‘quv mashg‘ulotlarida yetishmayotgan omil
  –
  kreativlik
  sanaladi .
  Shaxsda kreativlik sifatlarini rivojlantirish jarayonining umumiy mohiyatini
  to‘laqonli anglash uchun dastlab “kreativlik”tushunchasining ma’noni tushunib
  olish talab etiladi. Ken Robinsonningfikriga ko‘ra, “kreativlik – o‘z qiymatiga ega
  original g‘oyalar majmui”(Azzam, 2009 y.) sanaladi. Gardner esa o‘z
  tadqiqotlarida tushunchani shunday izohlaydi: “kreativlik – shaxs tomonidan
  amalga oshiriladigan amaliy harakat bo‘lib, u o‘zida muayyan yangilikni aks
  ettirishi va ma’lum amaliy qiymatga ega bo‘lishi lozim”. Emebayl (1989 y.)ning
  yondashuvi nuqtai nazaridan ifodalansa, kreativlik “muayyan soha bo‘yicha
  o‘zlashtirilgan puxta bilimlar bilan birga yuqori darajada noodatiy ko‘nikmalarga
  ham ega bo‘lish” demakdir.
  Ko‘plab tadqiqotlarda intellekt va kreativlik o‘rtasidagi aloqadorlik xususida
  turlicha qarashlar mavjud. Bir guruh tadqiqotchilar ular o‘rtasida hech qanday
  bog‘liqlik yo‘q ekanligini uqtirsalar, ikkinchi guruh vakillari kretivlik va intellekt
  darajasi bir-biriga bog‘liq ekanligini ta’kidlaydilar (Kim, 2005 y.).
  “Kreativlik” tushunchasi o‘zida madaniy xilma-xillikni aks ettiradi. G‘arb kishilari
  uchun kreativlik, umuman olganda, yangilik sanaladi. Ular kreativlik negizida
  noan’anaviylik, qiziquvchanlik,tasavvur, hazil- mutoyiba tuyg‘usi va erkinlik
  mavjud bo‘lishiga e’tiborni qaratadilar (Myordok, Ganim, 1993 y.; Shternberg,
  1985 y.).
  |
  | |